钦定古今图书集成/方舆汇编/职方典/第1074卷 > 汀州府户口考 通志
## 钦定古今图书集成/方舆汇编/职方典/第1074卷 > 汀州府户口考 通志

府总

《实在人户》、三万六千五百一十三户

原额男子成丁七万九千六十三丁，食盐课并不成丁一十一万九千三十五丁口。

新收男子成丁一万四千六百三十九丁五分，食盐课并不成丁一万八千九百九十六丁口。开除男子成丁一万四千六百三十九丁五分，食盐课并不成丁一万八千九百九十六丁口。实在男子成丁七万九千六十三丁，每丁征银不等，共征银二万五千二百三十八两六分九釐三毫四丝六忽五微四纤五沙食盐课并不成丁一十一万九千三十五丁口，每丁口征银不等，共征银一千九百二十三两六钱二分九釐四毫二丝六忽一纤二沙。

以上丁口，共征银二万七千一百六十一两六钱九分八釐七毫七丝二忽五微五纤七沙。原额屯丁二百五十二户，内除故屯丁六十户、新收屯丁一百三十八丁，实在人丁三百三十丁，共征银一百二两四钱五分七釐三毫一丝九忽八纤八沙。